Bu qəzəl Məcnuni Zarındır
Vəfa hər kimsədən kim, istədim, ondan cəfa gördüm, 
Kimi kim, bivəfa dünyada gördüm, bivəfa gördüm.
Kimə kim, dərdimi izhar qıldım istəyib dərman, 
Özümdən həmbətər bir dərdə onu mübtəla gördüm. 
Mükəddər xatirimdən qılmadı bir kimsə qəm dəfin, 
Səfadən dəm vuran həmdəmləri əhli-riya gördüm.
Əgər su damənin tutdum, rəvan döndərdi üz məndən 
Və gər güzgudən umdum sidq, əksi-müddəa gördüm.
Ayaq basdım dəri-ümmidə, sərgərdanlıq əl verdi,
Hünər səriştəsin tutdum, əlimdə əjdaha gördüm.
Mənə göstərdi gərdun, tirə bəxtim kövbəkin yüz kəz, 
Məni-bədbəxt ona hərgah kim, baxdım, qara gördüm. 
Füzuli, eyb qılma üz çevirsəm əhli-aləmdən,
Nədən kim, hər kimə üz tutdum, ondan yüz bəla gördüm.
Qəzəllər